REPUBLIKA SRBIJA

NARODNA SKUPŠTINA

9. oktobar 2023. godine

B e o g r a d

ODBOR ZA ADMINISTRATIVNO - BUDžETSKA

I MANDATNO - IMUNITETSKA PITANjA

Poštovani članovi Odbora,

na osnovu člana 40. stav 1. podtačka 1) Zakona o Narodnoj skupštini („Službeni glasnik RS“, broj 9/10), u vezi sa članom 65. stav 1. alineja peta Poslovnika Narodne skupštine, podnosim Predlog odluke o dopuni Odluke o rasporedu sedenja narodnih poslanika i drugih lica u Velikoj sali u Domu Narodne skupštine 21 broj 404-1892/22-5 od 6. oktobra 2022. godine i Odluke o izmeni Odluke o rasporedu sedenja narodnih poslanika i drugih lica u Velikoj sali u Domu Narodne skupštine 21 broj: 404-1892/23-9 od 1. septembra 2023. godine, na razmatranje i usvajanje.

NARODNI POSLANIK

 Milenko Jovanov

РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

12. октобар 2023. године

Б е о г р а д

 На основу члана 65. став 1. алинеја пета Пословника Народне скупштине („Службени гласник РС“, број 20/12 – пречишћен текст), Одбор за административно-буџетска и мандатно-имунитетска питања, на 32. седници одржаној 12. октобра 2023. године, донео је

О Д Л У К У

o допуни Одлуке о распореду седења народних посланика

и других лица у Великој сали у Дому Народне скупштине 21 Број 404-1892/22-5 од 6. октобра 2022. године и Одлуке о измени Одлуке о распореду седења народних посланика и других лица у Великој сали у Дому Народне скупштине 21 број 404-1892/23-9 од 1. септембра 2023. године

1. У Одлуци о распореду седења народних посланика и других лица у Великој сали у Дому Народне скупштине 21 број 404-1892/22-5 од 6. октобра 2022. године и Одлуци о измени Одлуке о распореду седења народних посланика и других лица у Великој сали у Дому Народне скупштине 21 број 404-1892/23-9 од 1. септембра 2023. године, у тачки 2. подтачка 1) додаје се четврта алинеја која гласи:

„- „ Народни покрет Србије - Еколошки устанак - Ново лице Србије“ - три места у петом реду и пет места у шестом реду.“.

2. Ова одлука ступа на снагу наредног дана од дана доношења.

 ПРЕДСЕДНИК

 Миленко Јованов

О б р а з л о ж е њ е

 Правни основ за доношење одлуке садржан је у члану 65. став 1. алинеја пета Пословника Народне скупштине којим је предвиђено да Одбор за административно-буџетска и мандатно-имунитетска питања доноси акт о распореду седења народних посланика и других лица у сали за седнице Народне скупштине.

Захтевом од 26. септембра 2023. године, 21 број: 404-1892/22-10, председник Посланичке групе Народни покрет Србије – Еколошки устанак - Ново лице Србије предложио је измену Одлуке о распореду седења народних посланика и других лица у Великој сали у Дому Народне скупштине 21 број 404-1892/22-5 од 6. октобра 2022. године и Одлуке о измени Одлуке о распореду седења народних посланика и других лица у Великој сали у Дому Народне скупштине 404-1892/23-9 од 1. септембра 2023. године године, у делу који се односи на додељена места у Сегменту 1. Велике сале тако да се тој посланичкој групи одреде места за седење у Сегменту 1. и то: три места у петом реду и пет места у шестом реду.

Предлогом одлуке врши се измена досадашњег распореда седења на начин наведен у предметном захтеву.